RESOLUCIÓN do 13 de decembro de 2013 pola que se procede á publicación dos requirimentos da documentación xustificativa de axudas concedidas ao abeiro da Resolución do 9 de abril de 2013 pola que se estableceron as bases reguladoras e se anunciou a convocatoria de subvencións, en réxime de concorrencia non competitiva, a proxectos de enerxías renovables (Diario Oficial de Galicia número 73, do 16 de abril).
Instituto Enerxético de Galicia — III. Outras disposicións — 23/12/2013

Esta dirección, mediante resolucións do 1 de xullo de 2013, do 19 de xullo de 2013, do 16 de setembro de 2013, do 20 de setembro de 2013, do 14 de outubro de 2013, do 25 de outubro de 2013 e do 31 de outubro de 2013 publicadas, respectivamente, no Diario Oficial de Galicia núm. 128, do 8 de xullo; núm. 144, do 30 de xullo; núm. 182, do 24 de setembro; núm. 190, do 4 de outubro; núm. 204, do 24 de outubro; núm. 214, do 8 de novembro, e núm. 221, do 19 de novembro de 2013, concedeu subvencións aos proxectos de enerxías renovables referidos a cada unha das solicitudes que figuran no anexo desta resolución. Nesta relación diferenciáronse tres grupos de actuacións en función da tipoloxía dos investimentos subvencionados.
O artigo 28, parágrafo 2º, da Lei 9/2007, do 13 de xuño, de subvencións de Galicia (DOG núm. 121, do 25 de xuño), dispón, con carácter xeral, que o rendemento da conta xustificativa constitúe un acto obrigatorio do beneficiario ou da entidade colaboradora, en que se deben incluír, baixo responsabilidade do declarante, os xustificantes de gasto ou calquera outro documento con validez xurídica que permita acreditar o cumprimento do obxecto da subvención pública. A forma da conta xustificativa e o seu prazo de rendemento virán determinados polas correspondentes bases reguladoras.
Respecto disto, o artigo 17 das bases reguladoras da presente convocatoria de axudas, que foron aprobadas mediante a Resolución do 9 de abril de 2013 xa citada na cabeceira, refírese entre outras cuestións, aos prazos de presentación dos documentos xustificativos dos investimentos, ao seu cómputo desde o día seguinte ao da notificación da resolución pola que se concede a axuda, á forma de presentación e, por último, no parágrafo 3º, cítanse os distintos documentos que deben achegarse para completar a xustificación.
No suposto de que transcorrese o prazo establecido para xustificar o investimento subvencionado sen terse presentado documentación ningunha, requiriranse igualmente os beneficiarios para que acheguen a documentación preceptiva.
Idéntica previsión aparece recollida no artigo 45, parágrafo 2º, do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia (DOG núm. 20, do 29 de xaneiro de 2009).
En virtude do anterior,
Primeiro. Ordenar a publicación no Diario Oficial de Galicia (DOG) daquelas solicitudes con concesión de axuda que, unha vez esgotado o prazo máximo de xustificación dos investimentos, non achegaron ningún dos documentos xustificativos descritos no artigo 17.3 das bases reguladoras.
Segundo. Requirir as persoas beneficiarias das axudas que figuran no anexo desta resolución para que, no prazo improrrogable de dez (10) días hábiles, contados desde o seguinte ao da publicación desta resolución no DOG, presenten esta documentación conforme se lles advirte no respectivo requirimento dispoñible no taboleiro electrónico, ao cal accederán a través da aplicación informática habilitada para estas axudas co usuario e contrasinal do solicitante, desde a páxina web do Instituto Enerxético de Galicia (www.inega.es), na epígrafe Axudas a instalacións enerxías renovables 2013.
Terceiro. De acordo co disposto no artigo 17.4 das bases reguladoras, de non levarse a cabo a xustificación do investimento nos prazos sinalados anteriormente, producirase a perda do dereito ao cobramento total ou parcial da subvención, a exixencia de reintegro e demais responsabilidades establecidas na Lei de subvencións de Galicia.
Santiago de Compostela, 13 de decembro de 2013
Grupo I: enerxía solar térmica.
Grupo III: enerxía solar fotovoltaica non illada e instalacións mixtas non illadas.
Grupo IV: caldeiras de biomasa.